ΑΠΟΦΑΣΗ ΤΟΥ ΕΥΡΩΠΑΙKΟΥ ΚΟΙΝΟΒΟΥΛΙΟΥ της 13ης Απριλίου 1989 σχετικά με την απαλλαγή που πρέπει να χορηγηθεί στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας όσον αφορά τη χρησιμοποίηση των πιστώσεων του προϋπολογισμού του για το οικονομικό έτος 1987 ( 89/500/ΕΟΚ )

ΤΟ ΕΥΡΩΠΑΙKΟ ΚΟΙΝΟΒΟΥΛΙΟ,

- έχοντας υπόψη τη συνθήκη και ιδίως το άρθρο 206β,

- έχοντας υπόψη την απόδοση λογαριασμών όσον αφορά τα έσοδα και τις δαπάνες του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας για το οικονομικό έτος 1987 καθώς και τη σχετική έκθεση του Ελεγκτικού Συνεδρίου ( έγγρ . C2-343/88 ),

- έχοντας υπόψη την απόφαση του Συμβουλίου της 13ης Μαρτίου 1989,

- έχοντας υπόψη την έκθεση της επιτροπής ελέγχου του προϋπολογισμού ( έγγρ . Α2-21/89 ),

1 . ^Λαμβάνει γνώση των κατωτέρω αριθμητικών στοιχείων όσον αφορά τους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας :

Οικονομικό έτος 1987Ecu

ιΕσοδα5^407^014,23

1 . Επιχορηγήσεις της Επιτροπής των Ευρωπαϊκών Κοινοτήτων5^264^068,46

2 . Τραπεζικοί τόκοι95^660,74

3 . ιΑλλα έσοδα47^285,03

Δαπάνες

1 . Οριστικές πιστώσεις του προϋπολογισμού5^575^000,00

2 . Αναλήψεις πιστώσεων5^431^109,98

3 . Μη χρησιμοποιηθείσες πιστώσεις ( 1-2)143^890,02

4 . Πληρωμές3^837^565,07

5 . Μεταφορές πιστώσεων από το προηγούμενο έτος1^746^509,88

6. Πληρωμές από μεταφερθείσες πιστώσεις1^606^541,68

7 . Μεταφερθείσες και ακυρωθείσες πιστώσεις από το προηγούμενο έτος ( 5-6)139^968,20

8 . Πιστώσεις μεταφερθείσες το 19881^593^544,91

9 . Ακυρωθείσες πιστώσεις ( 1-4-8)143^890,02

2 . ^Θεωρεί, βάσει των γενικών και απεριόριστων αρμοδιοτήτων του, που κατοχυρώνονται από τις συνθήκες, σχετικά με τον πολιτικό έλεγχο όλων των δαπανών του κοινοτικού προϋπολογισμού, την απόφαση του Συμβουλίου της 13ης Μαρτίου 1989 ως σύσταση για την απαλλαγή τού διοικητικού συμβουλίου του Ιδρύματος αναθέτει στην Επιτροπή να υποβάλει προτάσεις για την προσαρμογή των ισχυουσών προδιαγραφών όσον αφορά την απαλλαγή του διοικητικού συμβουλίου του Ιδρύματος, προκειμένου το Ευρωπαϊκό Κοινοβούλιο να διατηρήσει τη νομική θέση σύμφωνα με τις συνθήκες .

3 . ^Μετά την έγκριση του δημοσιονομικού κανονισμού για το γενικό προϋπολογισμό δεν θα δεχθεί πλέον άλλη καθυστέρησηση όσον αφορά την ήδη αναγγελθείσα υποβολή της τροποποιημένης διατυπώσεως των δημοσιονομικών διατάξεων που ισχύουν για το ιΙδρυμα .

4 . ^Συνιστά στη διοίκηση του Ιδρύματος, βάσει των παρατηρήσεων του Ελεγκτικού Συνεδρίου στην έκθεσή του για την ετήσια χρήση του 1987, να εφαρμόσει κατά την τήρηση των λογιστικών βιβλίων του τρέχουσες συναλλαγματικές τιμές καθώς και να προβεί στις απαραίτητες ενέργειες για τη δημιουργία λογαριασμού σε Ecu στον όμιλο τραπεζών του .

5 . ^Αποδοκιμάζει το γεγονός ότι δεν έχει ακόμα υποβληθεί η ανάλυση που ζητήθηκε με την απόφαση της 13ης Απριλίου 1988 σχετικά με τη φήμη του Ιδρύματος και τις δραστηριότητές του στα κοινοτικά όργανα καθώς και στους εν δυνάμει χρήστες, και αναμένει να αποσταλεί το συντομότερο δυνατό αυτή η ανάλυση .

6 . ^Χορηγεί στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών διαβιώσεως και έργασίας, με βάση την έκθεση του Ελεγκτικού Συνεδρίου, απαλλαγή όσον αφορά την απόδοση των λογαριασμών για το οικονομικό έτος 1987 .

7 . ^Αναθέτει στον Πρόεδρό του να διαβιβάσει την εν λόγω απόφαση στο διοικητικό συμβούλιο του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας, στο Συμβούλιο και την Επιτροπή καθώς και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων ( σειρά L ).

Στρασβούργο, 13 Απριλίου 1989 .

Ο Γενικός Γραμματέας

Enrico VINCI

Ο Πρόεδρος

Λόρδος PLUMB